Η **Άννα Διαμαντοπούλου** (Κοζάνη, 26 Φεβρουαρίου 1959) είναι Ελληνίδα πολιτικός, πρώην Υπουργός και Επίτροπος της Ευρωπαϊκής Επιτροπής.

Βιογραφία
---------

Γεννήθηκε στην Κοζάνη το 1959.και ήταν κόρη του Τάκης Διαμαντόπουλος και της Εκάβη Χατζηζωγίδου Τελείωσε το Λύκειο στη Θεσσαλονίκη και στη συνέχεια εισήλθε στο Αριστοτέλειο Πανεπιστήμιο Θεσσαλονίκης, αποφοιτώντας από τη Σχολή Πολιτικών Μηχανικών. Η πολιτική της καριέρα ξεκίνησε νωρίς όταν διορίστηκε Νομάρχης Καστοριάς το 1985. Υπηρέτησε ως μια από τις νεότερες Νομάρχες (26 ετών τότε) μέχρι το 1986 οπότε και ανέλαβε γενική γραμματέας Κατάρτισης και αργότερα Νεότητας. Αργότερα ανέλαβε πρόεδρος του ΕΟΜΜΕΧ, πόστο που διατήρησε μέχρι το 1993 οπότε και ανέλαβε γενική γραμματέας Βιομηχανίας.

Η βουλευτική πορεία της Άννας Διαμαντοπούλου ξεκίνησε το 1996 όταν εκλέχθηκε βουλευτής Κοζάνης. Ορίστηκε υφυπουργός Ανάπτυξης με ευθύνη για τις ιδιωτικοποιήσεις και τη βιομηχανική αναδιάρθρωση. Έμεινε στη θέση αυτή μέχρι την επιλογή της ως Επιτρόπου στην Ευρωπαϊκή Επιτροπή με αρμοδιότητα τα θέματα απασχόλησης και κοινωνικών θεμάτων, την περίοδο 1999-2004. 

Μετά την επιστροφή της στην Ελλάδα, εκλέγεται βουλευτής με το ΠΑΣΟΚ ως κόμματος της αξιωματικής αντιπολίτευσης. Έχει διαχειριστεί τα «σκιώδη» χαρτοφυλάκια των Διεθνών Σχέσεων και Άμυνας, και Ανάπτυξης. Στις εκλογές του 2007 ήταν υπεύθυνη του πολιτικού προγράμματος του ΠΑΣΟΚ και μέχρι τον Οκτώβριο του 2009 ήταν η πολιτική υπεύθυνη του ΠΑΣΟΚ για την Παιδεία και βουλευτής Α΄ Αθήνας.

Στις εκλογές της 4ης Οκτωβρίου 2009 επανεκλέχθηκε βουλευτής Α΄ Αθήνας και στις 7 Οκτωβρίου ορκίστηκε υπουργός Παιδείας, Διά Βίου Μάθησης και Θρησκευμάτων στην κυβέρνηση του Γιώργου Παπανδρέου, θέση που διατήρησε και στην κυβέρνηση Λουκά Παπαδήμου το 2011. Λόγω του ανασχηματισμού που προκάλεσε η παραίτηση του Χρήστου Παπουτσή, ανέλαβε το υπουργείο Ανάπτυξης, Ανταγωνιστικότητας και Ναυτιλίας στις 7 Μαρτίου 2012. Στις βουλευτικές εκλογές του Μαΐου του 2012 και βουλευτικές εκλογές του Ιουνίου του 2012 απέτυχε να εκλεγεί βουλευτής.

Έχει γράψει το βιβλίο «Έξυπνη Ελλάδα», όπου υπογραμμίζονται οι ανάγκες για καινοτομία, στοχευμένη δράση και επαγγελματικές προσεγγίσεις ως απαραίτητες προϋποθέσεις για κοινωνική και οικονομική πρόοδο. Έχει διατελέσει πρόεδρος της Επιτροπής του Ευρωπαϊκού Σοσιαλιστικού Κόμματος για την ευρωπαϊκή διάσταση της κοινωνικής Ευρώπης και έχει ενεργό συμμετοχή στις ευρωπαϊκές διεργασίες και συζητήσεις.

Σήμερα είναι πρόεδρος του ΔΙΚΤΥΟΥ για τη Μεταρρύθμιση στην Ελλάδα και την Ευρώπη.

Νόμος για τα Ανώτατα Εκπαιδευτικά Ιδρύματα
------------------------------------------

Το 2011 ανάμεσα στις μεταρρυθμίσεις που προωθήθηκαν από τη κυβέρνηση του Γιώργου Παπανδρέου ήταν ο νόμος της Άννας Διαμαντοπούλου για τα ΑΕΙ (ν. 4009/2011). Πολλές από τις τροποποιήσεις που εμπεριέχονταν ήταν μεταξύ άλλων η τριετής φοίτηση, κατάργηση του ασύλου, δημιουργία επιτροπών αξιολόγησης, κατάργηση του θεσμού της πρυτανείας, αυστηρός έλεγχος του χρόνου φοίτησης κ.α.

Ο νόμος ψηφίσθηκε με συντριπτική πλειοψηφία στη βουλή κάτι που έγινε για πρώτη φορά στα μεταπολιτευτικά χρονικά. Παράλληλα έντονη κριτική δέχθηκε από τις περισσότερες πρυτανείες των ΑΕΙ και φοιτητές. Αρκετές συζητήσεις στα ΜΜΕ έλαβαν χώρα αμέσως μετά την ψήφισή του ώστε να διαπιστωθεί κατά πόσο είναι εφαρμόσιμος. Έντονη κριτική δέχθηκε η πρυτανεία του Αριστοτελείου Πανεπιστημίου Θεσσαλονίκης για τη στάση του πρύτανη Γιάννη Μυλόπουλου ενώ πολλές φωνές έκαναν λόγο για υποκίνηση των φοιτητικών παρατάξεων.

Η ρήξη μεταξύ καθηγητών, υπουργείου και φοιτητών ήταν μεγάλη όσον αφορά το ζήτημα εφαρμογής με αποτέλεσμα να ξεκινήσουν διαρκείς καταλήψεις στα πανεπιστήμια τον Σεπτέμβριο του 2011, ενώ ταυτόχρονα η Άννα Διαμαντοπούλου ζητούσε την άμεση εφαρμογή του νόμου τονίζοντας ότι κόμματα και παρατάξεις δεν έχουν θέση στα Ελληνικά πανεπιστήμια.

Ανάλογη ήταν η συνέχεια τον Φεβρουάριο του 2012 όταν οι πρυτανείες των ΑΕΙ κλήθηκαν να εκλέξουν συμβούλια διοίκησης και εμποδίστηκαν από ομάδες αναρχικών. Το Υπουργείο Παιδείας δεν μπόρεσε να παρέμβει και έτσι σε διάφορα πανεπιστήμια δεν έλαβαν χώρα οι απαραίτητες διεργασίες.

Τη θέση του υπουργού Παιδείας ανέλαβε στις 6 Μαρτίου 2012 ο Γεώργιος Μπαμπινιώτης, ο οποίος αποφάσισε μόλις μερικές ημέρες μετά την υπουργοποίησή του να αναστείλει την εφαρμογή του νόμου των ΑΕΙ, λέγοντας ότι θα πρέπει να εφαρμοστεί από το επόμενο έτος. Η συγκεκριμένη κίνηση είχε ως αποτέλεσμα την έντονη αντίδραση τόσο του πολιτικού αλλά και του πανεπιστημιακού χώρου.

Ύστερα από την υπουργοποίηση του Κωνσταντίνου Αρβανιτόπουλου τον Ιούλιο του 2012 αποφασίστηκε ότι θα τεθεί σε εφαρμογή ο νόμος με την παράλληλη εξάντληση της θητείας όλων των πρυτανειών της χώρας.

Παραπομπές
----------

1. ↑
2. ↑  Μάρνυ, Παπαματθαίου (28 Ιουνίου 2011). «Νέος νόμος πλαίσιο για τα ΑΕΙ με τρίχρονο πτυχίο». *Ειδήσεις - νέα - Το Βήμα Online*. Ανακτήθηκε στις 27 Ιουνίου 2020.
3. ↑  Μάρνυ, Παπαματθαίου (25 Αυγούστου 2011). «Αννα Διαμαντοπούλου: Με αυτόν τον νόμο η επόμενη 20ετία στα ΑΕΙ». *Ειδήσεις - νέα - Το Βήμα Online*. Ανακτήθηκε στις 27 Ιουνίου 2020.
4. ↑  «Υπουργός Παιδείας ∼ Οι νέοι Φάκελοι · ΣΚΑΪ». *folders.skai.gr*. Αρχειοθετήθηκε από το πρωτότυπο στις 10 Φεβρουαρίου 2016. Ανακτήθηκε στις 27 Ιουνίου 2020.
5. 1 2  Βασίλης, Χιώτης (21 Αυγούστου 2011). «Αννα Διαμαντοπούλου: «Κόμματα και παρατάξεις δεν έχουν λόγο στα πανεπιστήμια»». *Ειδήσεις - νέα - Το Βήμα Online*. Ανακτήθηκε στις 27 Ιουνίου 2020.
6. ↑  Team, ΤοΒΗΜΑ (13 Ιουλίου 2011). «Ι. Μυλόπουλος: Ο νόμος δεν είναι εφαρμόσιμος». *Ειδήσεις - νέα - Το Βήμα Online*. Ανακτήθηκε στις 27 Ιουνίου 2020.
7. ↑  Ελλη, Ισμαηλίδου (7 Αυγούστου 2011). «Μπουτάρης εναντίον Μυλόπουλου». *Ειδήσεις - νέα - Το Βήμα Online*. Ανακτήθηκε στις 27 Ιουνίου 2020.
8. ↑
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 10 Ιανουαρίου 2012. Ανακτήθηκε στις 7 Ιουλίου 2012.
10. ↑  Μάρνυ, Παπαματθαίου (6 Σεπτεμβρίου 2011). «Αννα Διαμαντοπούλου: Ο νόμος ψηφίσθηκε και θα εφαρμοστεί». *Ειδήσεις - νέα - Το Βήμα Online*. Ανακτήθηκε στις 27 Ιουνίου 2020.
11. ↑  Μάρνυ, Παπαματθαίου (15 Φεβρουαρίου 2012). «Καταλήψεις εμποδίζουν τις εκλογές στα Πανεπιστήμια». *Ειδήσεις - νέα - Το Βήμα Online*. Ανακτήθηκε στις 27 Ιουνίου 2020.
12. ↑  Team, ΤοΒΗΜΑ (6 Μαρτίου 2012). «Ορκίστηκαν οι νέοι υπουργοί». *Ειδήσεις - νέα - Το Βήμα Online*. Ανακτήθηκε στις 27 Ιουνίου 2020.
13. ↑  «Παπαδήμος - Μπαμπινιώτης: (Δεν) θα εφαρμοστεί ο νόμος για τα ΑΕΙ». *ΣΚΑΪ*. Ανακτήθηκε στις 27 Ιουνίου 2020.
14. ↑  Team, TANEA (8 Δεκεμβρίου 2006). «Article». *ΤΑ ΝΕΑ*. Ανακτήθηκε στις 27 Ιουνίου 2020.
15. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 27 Ιουλίου 2013. Ανακτήθηκε στις 7 Ιουλίου 2012.
16. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Ιουλίου 2012. Ανακτήθηκε στις 7 Ιουλίου 2012.
17. ↑  Team, ΤοΒΗΜΑ (1 Μαΐου 2012). «Αντιπαράθεση Γερουλάνου - Μπαμπινιώτη με αφορμή τα ΑΕΙ». *Ειδήσεις - νέα - Το Βήμα Online*. Ανακτήθηκε στις 27 Ιουνίου 2020.
18. ↑  Μάρνυ, Παπαματθαίου (29 Μαρτίου 2012). «Πλήρη εφαρμογή του νόμου-πλαίσιο για τα ΑΕΙ ζητεί το Μαξίμου». *Ειδήσεις - νέα - Το Βήμα Online*. Ανακτήθηκε στις 27 Ιουνίου 2020.
19. ↑  IEFIMERIDA.GR, NEWSROOM (29 Μαρτίου 2012). «Μητσοτάκης: «Τραγικό λάθος Μπαμπινιώτη η αναστολή του νόμου για τα ΑΕΙ» | ΠΟΛΙΤΙΚΗ». *iefimerida.gr*. Ανακτήθηκε στις 27 Ιουνίου 2020.
20. ↑  Παπουτσάκη, Μαρία (29 Μαρτίου 2012). ««Σκληρός νόμος αλλά νόμος», κύριε Μπαμπινιώτη…». *Aixmi.gr - Ειδήσεις από την Ελλάδα και όλο τον κόσμο - Έκτακτη επικαιρότητα*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 27 Ιουνίου 2020.
21. ↑  Team, ΤοΒΗΜΑ (3 Απριλίου 2012). «Επιστολή καθηγητών του ΑΠΘ στον Πρωθυπουργό κατά Μπαμπινιώτη». *Ειδήσεις - νέα - Το Βήμα Online*. Ανακτήθηκε στις 27 Ιουνίου 2020.
22. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 1 Μαΐου 2012. Ανακτήθηκε στις 7 Ιουλίου 2012.

Εξωτερικοί σύνδεσμοι
--------------------

* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 265955225
* **ΕΒΕ**: 17917
* **BiblioNet**: **61386**
* LCCN: n2008000426
* ISNI: 0000 0003 8254 6738
* GND: 13980918X
* SUDOC: 085212717

 |

 |